ശ്രീലങ്കന് പ്രധാനമന്ത്രിയെ സന്ദര്ശിച്ച് ഇന്ത്യന് കരസേനാ മേധാവി കൊളംബോ: ഇന്ത്യന് കരസേനാ മേധാവി ജനറല്എം.എം.നരവാനേ ശ്രീലങ്കന് പ്രധാനമന്ത്രി മഹിന്ദാ രജപക്സയുമായി കൂടിക്കാഴ്ച നടത്തി. അഞ്ചു ദിവസത്തെ സന്ദര്ശനമാണ് കരസേനാ മേധാവി ജനറല് നരവാനേ ദ്വീപുരാജ്യത്ത് നടത്തുന്നത്. സൈനിക പ്രതിരോധ മേഖലയില് ഇരുരാജ്യങ്ങളും സഹകരണം വര്ദ്ധപ്പിക്കേണ്ട ആവശ്യം ഇരുവരും ചര്ച്ച ചെയ്തു. ജനറല് എം.എം.നരവാനേ ഇന്ന് ശ്രീലങ്കന് പ്രധാനമന്ത്രിയുടെ ആതിഥ്യം സ്വീകരിച്ചു. മഹിന്ദ രജപക്സെ ഇന്ത്യയുമായുള്ള സുദീര്ഘമായ നയതന്ത്ര ബന്ധങ്ങള് കൂടുതല് ശക്തമാക്ക ണമെന്ന ആഗ്രഹമാണ് പങ്കുവെച്ചത്. പ്രതിരോധ രംഗത്ത് കൂടുതല് കാര്യങ്ങള് ഇരുരാജ്യങ്ങള്ക്കും നിര്വ്വഹിക്കാനുണ്ടെന്നും രജപക്സെ പറഞ്ഞു. കേന്ദ്ര പ്രതിരോധ മന്ത്രാലയം ട്വീറ്റ് ചെയ്തു. ഇരുരാജ്യങ്ങളുടേയും കരസേനകള് തമ്മില് മികച്ച ബന്ധമാണുള്ളത്. സൈനികപരമായ കരുത്തുനേടേണ്ടത് ഇരുരാജ്യങ്ങളുടേയും ആവശ്യമാണെന്നും ജനറല് നരവാനേ ശ്രീലങ്കന് പ്രധാനമന്ത്രിയെ ഓര്മ്മിപ്പിച്ചതായും പ്രതിരോധ മന്ത്രാലയം അറിയിച്ചു.